Klaudios Ptolemaios

Klaudios Ptolemaios (gresk Κλαύδιος Πτολεμαίος, latin Claudius Ptolemaeus; ca. 90-168) var ein egyptisk astronom av gresk avstamning, geograf og matematikar frå Alexandria. Han blir rekna som opphavsmannen til det geosentriske verdsbiletet, som var det rådande i Europa fram til 1600-talet.

I sitt store verk Almagest set han fram ein teori om at nattehimmelen utgjer ei perfekt halvkule med jorda i sentrum. Stjernene er festa til ulike sfærar som roterer omkring jorda. Planetane rører seg i sirkelforma baner omkring eit sentrum som i sin tur teiknar ein perfekt sirkel rundt jorda. Han utvikla kompliserte matematiske formlar for å forklare dei observerte planetrørslene sine avvik frå teorien. I følgje Ptolemaios var jorda i ro. Om ho ikkje var det, ville skyar og fuglar forsvinne.

Ptolemaios gjorde nye utrekningar av avstanden frå jorda til sola og månen. Almagest inneheld og ein stjernekatalog. Mange av dei kjente stjernebileta, som Orion og Løva, har fått namna sine av Ptolemaios. 

Han skreiv eit omfattande verk om geografi - Geografike hyfegesis. Her innfører han meir presise kartprojeksjonar, men karta hans lir av at han opererte med feil mål på jorddiameteren.

Tetrabiblos er eit stort verk om astrologi, og han skreiv og om optikk og musikk. Hans Harmonika er ei av dei viktigaste kjeldene til antikkens musikkteori. Kanon basileion er ein kronologi frå Nabonassar til Antoninus Pius. 

 Verk 
mini|Quadripartitum, 1622
 Megale syntaxis (ΗμεγάληΣύνταξις, 'Den store avhandlinga'), arabisk Almagest - ca. 140
 Geografike hyfegesis
 Optik
 Analemma
 Harmonika
 Planisphaerium 
 Tetrabiblos
 Kanon basileion
 Kanon neger

 Kjelder 
 Wikipedia på riksmål/bokmål den 04.01.2007

 Bakgrunnsstoff 

 Engelsk omsetting av Tetrabiblos ved penelope.uchicago.edu
 Engelsk omsetting av Geographia ved penelope.uchicago.edu
 Ptolemy at SkyScript - The Life and Work of Ptolemy
 Alexander Jones, "Ptolemy and his Geography" 
 Ptolemy biography  
 http://wwwuser.gwdg.de/~fhasele/ptolemaeus/index.html 
 http://www.fiks.de/rom/index.htm?rom10.htm 

Kategori:Tenkjarar frå gresk antikk
Kategori:Fødde i 90-åra
Kategori:Døde i 160-åra
Kategori:Filosofar på 100-talet
Kategori:Matematikarar frå gresk antikk
Kategori:Astronomar frå gresk antikk
Kategori:Astrologar frå gresk antikk
Kategori:Hellenistiske egyptarar
Kategori:Egyptiske astronomar
Kategori:Egyptiske matematikarar
Kategori:Geografar frå gresk antikk